การพัฒนาระบบสารสนเทศในการกาหนดนโยบายบริหารจัดการพลังงานไฟฟ้ากรณีศึกษา มหาวิทยาลัยราชภัฏอุตรดิตถ์
พยากรณ์ปริมาณการใช้ไฟฟ้า
บริหารจัดการพลังงาน
สมการแนวโน้มเชิงเส้น
การพยากรณ์อนุกรมเวลา
การวิจัยนี้เป็นการศึกษา เรื่องการพัฒนาระบบสารสนเทศในการกำหนดนโยบายบริหารจัดการพลังงานไฟฟ้า กรณีศึกษา มหาวิทยาลัยราชภัฏอุตรดิตถ์โดยมีวัตถุประสงค์ 1. เพื่อศึกษาปัจจัยที่ส่งผลต่อการใช้พลังงานไฟฟ้าในมหาวิทยาลัยราชภัฏอุตรดิตถ์ 2. เพื่อประยุกต์ใช้สมการพยากรณ์ ปริมาณการใช้พลังงานไฟฟ้าในมหาวิทยาลัยราชภัฏอุตรดิตถ์ และ 3. เพื่อพัฒนาระบบสารสนเทศสำหรับการกำหนดนโยบายบริหารจัดการพลังงานไฟฟ้าในมหาวิทยาลัยราชภัฏอุตรดิตถ์ ผลการวิเคราะห์พบว่าเมื่อศึกษาปัจจัยที่ส่งผลต่อการใช้พลังงานไฟฟ้ามหาวิทยาลัยราชภัฏอุตรดิตถ์ ปัจจัยจำนวนอาคาร จำนวน เครื่องปรับอากาศ จำนวนหลอดไฟฟ้า และ จำนวนนักศึกษา ส่งผลต่อค่าหน่วยการใช้ไฟฟ้า (kW/h) โดยมีค่า p-value < 0.05 และเมื่อประยุกต์ใช้กับสมการ 4 สมการ 1) สมการคาดคะเนแนวโน้ม (Trend P.) 2) สมการค่าเฉลี่ยเคลื่อนที่แบบง่าย (SMA) 3) สมการเอกซ์โปเนนเชียลหนึ่งชั้นแบบปรับค่า (ARRSES) และ 4) สมการค่าเฉลี่ยเคลื่อนที่ถ่วงน้ำหนักแบบเอกซ์โปเนนเชียล (EWMA) ผลการวิจัยพบว่า เมื่อทำการ ทดสอบสมการทางคณิตศาสตร์โดยนำข้อมูลรายเดือนมาเข้าสมการ EWMA มีความผิดพลาดน้อยที่สุด เฉลี่ยร้อยละ 15.20 รองลงมาเป็น สมการ ARRSES มีความผิดพลาดเฉลี่ยร้อยละ 18.15 สมการ Trend P. ความผิดพลาดเฉลี่ยร้อยละ 18.59 และ สมการ SMA ผิดพลาดเฉลี่ยร้อยละ 19.98 และเมื่อนำข้อมูล เฉลี่ยรายปีมาใช้กับสมการ พบว่าสมการ Trend P. จะมีความผิดพลาดน้อยที่สุดร้อยละ 6.40 ส่วนสมการ อื่นๆ มีความผิดพลาดมากกว่าร้อยละ 25 จึงสรุปได้ว่าสมการที่เหมาะสมสำหรับการพยากรณ์การใช้ไฟฟ้า ควรใช้สมการ Trend P. ร่วมกับข้อมูลรายปีและเมื่อนำปัจจัยร่วมกับสมการเพื่อทำการพัฒนาระบบ สารสนเทศสำหรับการกำหนดนโยบายบริหารจัดการพลังงานไฟฟ้ามหาวิทยาลัยราชภัฏอุตรดิตถ์ผลการทดสอบความถูกต้องของฟังก์ชันทั้งหมดจำนวน 100 ครั้ง ผลการทำงานมีความถูกต้องทั้งหมด ร้อยละ 100 ผลการทดสอบการทำงานฟังก์ชันการพยากรณ์การทดสอบนี้เป็นการทดสอบหาค่าความถูกต้องเพื่อทดสอบการหาคำตอบระหว่างการใช้สมการคณิตศาสตร์ และโปรแกรมที่ทำงานอยู่บน Webapplication ทั้งหมด 100 ครั้ง ไม่พบค่าความผิดพลาดของโปรแกรม ผลมีความถูกต้องร้อยละ 100 และระบบสารสนเทศสามารถกำหนดนโยบายบริหารจัดการพลังงานไฟฟ้ามหาวิทยาลัยราชภัฏอุตรดิตถ์ได้อย่างมีประสิทธิภาพ คำสำคัญ : พยากรณ์ปริมาณการใช้ไฟฟ้า , บริหารจัดการพลังงาน , การพยากรณ์อนุกรมเวลา, สมการแนวโน้มเชิงเส้น, ระบบสารสนเทศในการกำหนดนโยบายบริหารจัดการพลังงาน
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ศิริกาญจน์ โพธิ์เขียว
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต
การบริหารเทคโนโลยีและนวัตกรรม